KOMISIJOS REGLAMENTAS (EB) Nr. 681/2005
2005 m. balandžio 29 d.
iš dalies keičiantis Reglamentą (EB) Nr. 1973/2004 dėl sąlygų gauti išmokas už pluoštinių linų plotą
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2003 m. rugsėjo 29 d. Tarybos reglamentą (EB) Nr. 1782/2003, nustatantį bendrąsias tiesioginės paramos schemų pagal bendrąją žemės ūkio politiką taisykles ir nustatantį tam tikras paramos schemas ūkininkams bei iš dalies pakeičiantį Reglamentus (EEB) Nr. 2019/93, (EB) Nr. 1452/2001, (EB) Nr. 1453/2001, (EB) Nr. 1454/2001, (EB) Nr. 1868/94, (EB) Nr. 1251/1999, (EB) Nr. 1254/1999, (EB) Nr. 1673/2000, (EEB) Nr. 2358/71 ir (EB) Nr. 2529/2001 (1), ypač į jo 110 straipsnio antrosios dalies pirmos įtraukos iii punktą,
kadangi:
(1)
2004 m. spalio 29 d. Komisijos reglamentas (EB) Nr. 1973/2004, nustatantis išsamias Tarybos reglamento (EB) Nr. 1782/2003 nuostatų dėl to reglamento IV ir IVa antraštinėse dalyse numatytų paramos schemų ir atidėtos žemės naudojimo žaliavoms auginti taikymo taisykles (2), numato, inter alia, sąlygas išmokoms už pluoštinių linų plotą.
(2)
Pagal Reglamento (EB) Nr. 1973/2004 56 straipsnio 1 dalies b punkto i papunktį išmokos už pluoštinių linų plotą skiriamos naudojant to reglamento V priede išvardytas sėklų veisles. Tačiau pagal Reglamente (EB) Nr. 1782/2003 nustatytas nuo gamybos apimčių neatsietas išmokas ši teisės gauti išmokas sąlyga nepagrįsta, nes neatsietos išmokos už linus ir kitas lauko kultūras už hektarą yra vienodo dydžio. Nuo gamybos apimčių atsietų išmokų sistemoje nėra nuostatos, nurodančios linų veislių sąrašą. Todėl, siekiant supaprastinti procedūrą, tikslinga panaikinti šią sąlygą.
(3)
Todėl reikėtų atitinkamai iš dalies pakeisti Reglamentą (EB) Nr. 1973/2004.
(4)
Kadangi Reglamentas (EB) Nr. 1973/2004 taikomas pagalbos paraiškoms dėl prekybos metų, kurie prasideda 2005 m. sausio 1 d., šis reglamentas turėtų būti taikomas nuo tos datos.
(5)
Šiame reglamente numatytos priemonės atitinka Tiesioginių išmokų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 1973/2004 iš dalies keičiamas taip:
1)
56 straipsnio 1 dalies b punkto i papunktis išbraukiamas.
2)
V priedas išbraukiamas.
2 straipsnis
Šis reglamentas įsigalioja septintą dieną nuo jo paskelbimo Europos Sąjungos oficialiajame leidinyje.
Jis taikomas pagalbos paraiškoms dėl prekybos metų, kurie prasideda 2005 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2005 m. balandžio 29 d.